ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 59/2543เรื่อง แบบคําขออนุญาตเสนอขายใบสําคัญแสดงสิทธิอนุพันธ์ที่ออกใหม่และแบบคําขอตรวจสอบการใช้หุ้นอ้างอิง อาศัยอํานาจตามความในข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 24/2543 เรื่อง การขออนุญาตและการอนุญาตให้เสนอขายใบสําคัญแสดงสิทธิอนุพันธ์ที่ออกใหม่ ลงวันที่ 11 มิถุนายน พ.ศ. 2543 สํานักงานคณะกรรมการกํากับหลักทรัพย์และตลาดหลักทรัพย์ ออกข้อกําหนดไว้ดังต่อไปนี้ข้อ ๑ ในประกาศนี้ "ประกาศที่ กจ. 24/2543" หมายความว่า ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 24/2543 เรื่อง การขออนุญาตและการอนุญาตให้เสนอขายใบสําคัญแสดงสิทธิอนุพันธ์ที่ออกใหม่ ลงวันที่ 11 มิถุนายน พ.ศ. 2543 ให้นําบทนิยามตามที่กําหนดไว้ในข้อ 2 แห่งประกาศ ที่ กจ. 24/2543 มาใช้บังคับกับประกาศนี้ด้วยข้อ ๒ ให้บริษัทที่ประสงค์จะเสนอขายใบสําคัญแสดงสิทธิอนุพันธ์ที่ออกใหม่ยื่นคําขออนุญาตตามแบบ 35-dw-1 ท้ายประกาศนี้ และเอกสารหลักฐานประกอบคําขออนุญาตตามที่กําหนดในข้อ 3 หรือข้อ 4 แล้วแต่กรณี จํานวน 5 ชุด พร้อมทั้งชําระค่าธรรมเนียมในวันยื่นคําขออนุญาตข้อ ๓ เอกสารหลักฐานประกอบคําขออนุญาตเสนอขายใบสําคัญแสดงสิทธิอนุพันธ์ต่อบุคคลในวงจํากัด ประกอบด้วย (1) กรณีเป็นการขออนุญาตเสนอขายตามหมวด 1 แห่งประกาศที่ กจ. 24/2543 (ก) สําเนามติที่ประชุมคณะกรรมการมีมติให้บริษัทออกและเสนอขายใบสําคัญแสดงสิทธิอนุพันธ์ที่ออกใหม่ที่ขออนุญาตในครั้งนี้ (ข) สําเนามติที่ประชุมผู้ถือหุ้นให้บริษัทออกและเสนอขายใบสําคัญแสดงสิทธิอนุพันธ์ที่ออกใหม่ที่ขออนุญาตในครั้งนี้ โดยในการมีมตินั้น ผู้ถือหุ้นได้รับทราบถึงความเสี่ยงที่จะเกิดจากการออกใบสําคัญแสดงสิทธิอนุพันธ์และนโยบายในการบริหารความเสี่ยงดังกล่าวแล้ว(เฉพาะกรณีผู้ขออนุญาตเป็นบริษัทซึ่งมีหน้าที่ต้องจัดทําและส่งงบการเงินและรายงานเกี่ยวกับฐานะการเงินและผลการดําเนินงานตามความในมาตรา 56 หรือเป็นบริษัทที่มีหลักทรัพย์จดทะเบียนในตลาดหลักทรัพย์ และผู้ขออนุญาตไม่เคยเสนอขายใบสําคัญแสดงสิทธิอนุพันธ์ที่ออกใหม่ หรือไม่มีใบสําคัญแสดงสิทธิอนุพันธ์ที่ผู้ขออนุญาตเป็นผู้ออกคงค้างอยู่ในระยะสองปีก่อนยื่นคําขออนุญาต) (ค) หนังสือรับรองจากบริษัทแสดงการรับทราบการปฏิบัติตามข้อกําหนดและเงื่อนไขภายหลังการอนุญาตตาม ข้อ 14 และส่วนที่ 3 ของหมวด 1 แห่งประกาศที่ กจ. 24/2543 (ง) แบบตรวจสอบความครบถ้วนเบื้องต้นของข้อมูลและเอกสารหลักฐานประกอบคําขออนุญาตตามแบบรายการเอกสารประกอบคําขอ dw-PP ท้ายประกาศนี้ (2) กรณีเป็นการขออนุญาตเสนอขายใบสําคัญแสดงสิทธิอนุพันธ์ เพื่อฟื้นฟูกิจการของบริษัทที่ออกหุ้นอ้างอิงตามส่วนที่ 1 ของหมวด 4 แห่งประกาศที่ กจ. 24/2543 (ก) แบบตรวจสอบความครบถ้วนเบื้องต้นของข้อมูลและเอกสารหลักฐานประกอบคําขออนุญาตตามแบบรายการเอกสารประกอบคําขอ dw-PP ท้ายประกาศนี้ (ข) ดัชนีหัวข้อที่เป็นสาระสําคัญแห่งร่างข้อกําหนดสิทธิตามข้อ 65(2) แห่งประกาศที่ กจ. 24/2543 ตามแบบตรวจสอบรายการในข้อกําหนดสิทธิ dw-PP ท้ายประกาศนี้ (ค) หนังสือรับรองจากบริษัทแสดงการรับทราบการปฏิบัติตามข้อกําหนดและเงื่อนไขภายหลังการอนุญาตตามข้อ 66 วรรคสองแห่งประกาศที่ กจ. 24/2543 ในกรณีที่ผู้ขออนุญาตตามวรรคหนึ่งเป็นบริษัทที่จัดตั้งขึ้นโดยมีวัตถุประสงค์ในการดําเนินธุรกิจเพื่อการเสนอขายใบสําคัญแสดงสิทธิอนุพันธ์โดยเฉพาะ ให้ยื่นเอกสารหลักฐานดังต่อไปนี้ประกอบคําขออนุญาตด้วย (1) สําเนาหนังสือบริคณห์สนธิที่กระทรวงพาณิชย์รับรอง (2) สําเนาหนังสือรับรองกระทรวงพาณิชย์ (3) สําเนาข้อบังคับที่กระทรวงพาณิชย์รับรองข้อ ๔ เอกสารหลักฐานประกอบคําขออนุญาตเสนอขายใบสําคัญแสดงสิทธิอนุพันธ์ต่อประชาชน ประกอบด้วย (1) กรณีเป็นการขออนุญาตเสนอขายตามหมวด 2 แห่งประกาศที่ กจ. 24/2543 (ก) เอกสารแสดงรายละเอียดเกี่ยวกับบริษัทที่จะเสนอขายใบสําคัญแสดงสิทธิอนุพันธ์ ในลักษณะเดียวกับรายละเอียดที่แสดงในแบบแสดงรายการข้อมูลการเสนอขายหลักทรัพย์ตามแบบ 69-dw แห่งประกาศคณะกรรมการกํากับหลักทรัพย์และตลาดหลักทรัพย์ว่าด้วยการยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ หัวข้อ "บริษัทที่ออกใบสําคัญแสดงสิทธิอนุพันธ์"ในกรณีที่ผู้ขออนุญาตยื่นแบบแสดงรายการข้อมูลการเสนอขายใบสําคัญแสดงสิทธิอนุพันธ์และร่างหนังสือชี้ชวนมาพร้อมกับการยื่นคําขออนุญาต ให้ถือว่าแบบแสดงรายการข้อมูลการเสนอขายใบสําคัญแสดงสิทธิอนุพันธ์ที่ได้ยื่นนั้น เป็นเอกสารหลักฐานประกอบคําขออนุญาตตาม (ก) แล้ว (ข) สําเนาหนังสือบริคณห์สนธิที่กระทรวงพาณิชย์รับรอง (ค) สําเนาหนังสือรับรองกระทรวงพาณิชย์ (ง) สําเนาข้อบังคับบริษัทที่กระทรวงพาณิชย์รับรอง (จ) สําเนามติที่ประชุมคณะกรรมการมีมติให้บริษัทออกและเสนอขายใบสําคัญแสดงสิทธิอนุพันธ์ที่ออกใหม่ที่ขออนุญาตในครั้งนี้ (ฉ) สําเนามติที่ประชุมผู้ถือหุ้นให้บริษัทออกและเสนอขายใบสําคัญแสดงสิทธิอนุพันธ์ที่ออกใหม่ที่ขออนุญาตในครั้งนี้ โดยในการมีมตินั้น ผู้ถือหุ้นได้รับทราบถึงความเสี่ยงที่จะเกิดจากการออกใบสําคัญแสดงสิทธิอนุพันธ์และนโยบายในการบริหารความเสี่ยงดังกล่าวแล้ว (เฉพาะกรณีผู้ขออนุญาตเป็นบริษัทซึ่งมีหน้าที่ต้องจัดทําและส่งงบการเงินและรายงานเกี่ยวกับฐานะการเงินและผลการดําเนินงานตามความในมาตรา 56 หรือเป็นบริษัทที่มีหลักทรัพย์จดทะเบียนในตลาดหลักทรัพย์ และผู้ขออนุญาตไม่เคยเสนอขายใบสําคัญแสดงสิทธิอนุพันธ์ที่ออกใหม่ หรือไม่มีใบสําคัญแสดงสิทธิอนุพันธ์ที่ผู้ขออนุญาตเป็นผู้ออกคงค้างอยู่ในระยะสองปีก่อนยื่นคําขออนุญาต) (ช) สําเนาสัญญาให้บุคคลอื่นมีอํานาจเด็ดขาดในการบริหารงาน (ถ้ามี) (ซ) หนังสือรับรองจากบริษัทแสดงการรับทราบการปฏิบัติตามข้อกําหนดและเงื่อนไขภายหลังการอนุญาตตามส่วนที่ 2 และส่วนที่ 3 ของหมวด 2 แห่งประกาศที่ กจ. 24/2543 (ฌ) หนังสือรับรองจากบริษัทแสดงการรับทราบภาระหน้าที่ความรับผิดชอบภายหลังการเสนอขายหลักทรัพย์ตามมาตรา 56 มาตรา 57 และมาตรา 81 (ญ) หนังสือรับรองการปฏิบัติหน้าที่ของที่ปรึกษาทางการเงิน (ฎ) แบบตรวจสอบความครบถ้วนเบื้องต้นของข้อมูลและเอกสารหลักฐานประกอบคําขออนุญาตตามแบบรายการเอกสารประกอบคําขอ dw-PO ท้ายประกาศนี้ (2) กรณีเป็นการขออนุญาตเสนอขายใบสําคัญแสดงสิทธิอนุพันธ์เพื่อฟื้นฟูกิจการของบริษัทที่ออกหุ้นอ้างอิงตามส่วนที่ 2 ของหมวด 4 แห่งประกาศที่ กจ.24/2543 (ก) เอกสารแสดงรายละเอียดเกี่ยวกับบริษัทที่จะเสนอขายใบสําคัญแสดงสิทธิอนุพันธ์ ในลักษณะเดียวกับรายละเอียดที่แสดงในแบบแสดงรายการข้อมูลการเสนอขายหลักทรัพย์ตามแบบ 69-dw แห่งประกาศคณะกรรมการกํากับหลักทรัพย์และตลาดหลักทรัพย์ว่าด้วยการยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ หัวข้อ "บริษัทที่ออกใบสําคัญแสดงสิทธิอนุพันธ์"ในกรณีที่ผู้ขออนุญาตยื่นแบบแสดงรายการข้อมูลการเสนอขายใบสําคัญแสดงสิทธิอนุพันธ์และร่างหนังสือชี้ชวนมาพร้อมกับการยื่นคําขออนุญาต ให้ถือว่าแบบแสดงรายการข้อมูลการเสนอขายใบสําคัญแสดงสิทธิอนุพันธ์ที่ได้ยื่นนั้น เป็นเอกสารหลักฐานประกอบคําขออนุญาตตาม (ก) แล้ว (ข) สําเนาหนังสือบริคณห์สนธิที่กระทรวงพาณิชย์รับรอง (ค) สําเนาหนังสือรับรองกระทรวงพาณิชย์ (ง) สําเนาข้อบังคับบริษัทที่กระทรวงพาณิชย์รับรอง (จ) สําเนาสัญญาให้บุคคลอื่นมีอํานาจเด็ดขาดในการบริหารงาน (ถ้ามี) (ฉ) หนังสือรับรองจากบริษัทแสดงการรับทราบการปฏิบัติตามข้อกําหนดและเงื่อนไขภายหลังการอนุญาตตามข้อ 70 แห่งประกาศที่ กจ. 24/2543 และหน้าที่ความรับผิดชอบภายหลังการเสนอขายหลักทรัพย์ตามมาตรา 56 มาตรา 57 และมาตรา 81 (ช) หนังสือรับรองการปฏิบัติหน้าที่ของที่ปรึกษาทางการเงิน (ซ) แบบตรวจสอบความครบถ้วนเบื้องต้นของข้อมูลและเอกสารหลักฐานประกอบคําขออนุญาตตามแบบรายการเอกสารประกอบคําขอ dw-PO ท้ายประกาศนี้ (ฌ) ดัชนีหัวข้อที่เป็นสาระสําคัญแห่งร่างข้อกําหนดสิทธิตามข้อ 67(3) แห่งประกาศที่ กจ. 24/2543 ตามแบบตรวจสอบรายการในข้อกําหนดสิทธิ dw-PO ท้ายประกาศนี้ข้อ ๕ ในการขอตรวจสอบการใช้หุ้นอ้างอิง ให้ผู้ได้รับอนุญาตให้เสนอขายใบสําคัญแสดงสิทธิอนุพันธ์ที่ออกใหม่ตามหมวด 1 หรือหมวด 2 แห่งประกาศที่ กจ. 24/2543 ยื่นคําขอตามแบบ 35-dw-2 ท้ายประกาศนี้ พร้อมทั้งชําระค่าธรรมเนียมในวันยื่นคําขอตรวจสอบการใช้หุ้นอ้างอิงนอกจากการปฏิบัติตามวรรคหนึ่ง ในกรณีที่เป็นการเสนอขายใบสําคัญแสดงสิทธิอนุพันธ์ในหุ้นตามหมวด 2 แห่งประกาศที่ กจ. 24/2543 ให้ผู้ได้รับอนุญาตยื่นหนังสือรับรองว่าในระยะเวลาสองสัปดาห์ก่อนการยื่นคําขอตรวจสอบการใช้หุ้นอ้างอิง ผู้ได้รับอนุญาต บริษัทใหญ่ บริษัทย่อย และผู้ที่เกี่ยวข้องของผู้ได้รับอนุญาต ไม่มีการจัดทําบทวิเคราะห์เผยแพร่แก่บุคคลทั่วไปเกี่ยวกับความเหมาะสมในการลงทุนหรือราคาของหุ้นอ้างอิง โดยหนังสือรับรองนั้นให้ยื่นต่อสํานักงานพร้อมคําขอตรวจสอบการใช้หุ้นอ้างอิงข้อ ๖ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 23 พฤศจิกายน พ.ศ. 2543 (นายประสาร ไตรรัตน์วรกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์